**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 27.10.2023, ora 08.00 – 28.10.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 28.10.2023, ora 07.00**

**RÂURI**

Debitele au fost în general în creștere ca urmare a precipitațiilor căzute în interval și propagării, exceptând râurile din bazinele hidrografice: Vedea, Argeș, Ialomița, Buzău, Putna, Rm. Sărat, Trotuș, Bârlad, Prut, cele din Dobrogea, bazinele mijlocii și inferioare ale Jiului și Oltului, cursurile inferioare ale Timișului, Bârzavei, Moraviței, Carașului, Nerei și Cernei, unde au fost relativ staționare.

Se situează peste **COTA DE ATENȚIE** râul Tisa la stația hidrometrică Valea Vișeului (151+3) – jud.MM.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri importante de debite şi niveluri, cu depășiri ale **COTELOR DE ATENȚIE**, s-au înregistat pe unele râuri din zonele de munte din Crișana, Maramureș și nordul Transilvaniei, ca urmare a precipitațiilor mai însemnate cantitativ căzute în interval sub formă de aversă.

Mici creșteri de niveluri și debite s-au mai înregistrat și pe unii afluenți ai Oltului mijlociu și inferior și Argeșului superior, ca urmare a precipitațiilor slabe înregistrate.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Tur, bazinele superioare ale Someșului, Someșului Mic, Crișului Repede, Mureșului, Arieșului, Bistriței, cursurile inferioare ale Izei și Lăpușului și mai mici (sub 30%) pe râurile din bazinele hidrografice: Caraș, Nera, Cerna, Vedea, Tazlău, Rm. Sărat, Bârlad, Jijia, pe afluenții Jiului, pe unii afluenți din bazinul superior și mijlociu al Oltului, pe unii afluenți din bazinul superior al Argeșului și pe râurile din Dobrogea.

Este în vigoare **ATENȚIONAREA HIDROLOGICĂ** nr. 118 din data de 26.10.2023.

Debitele vor fi în scădere pe râurile din bazinele superioare ale Vișeului, Izei, Turului, Someșului, Lăpușului, Crasnei, Barcăului, Someșului Mic, Crișurilor, Arieșului, Mureșului, Târnavelor, Begăi, Timișului, Bârzavei, Moraviței, Carașului, Nerei, Cernei, Jiului, Oltului, Bistriței, Moldovei și Sucevei, în creștere prin propagare pe cursurile inferioare ale Vișeului, Izei, Turului, Lăpușului, Crasnei, Barcăului, Crișului Repede, Begăi, Moraviței, Carașului, Nerei, Cernei, Sucevei, Moldovei, cursurile mijlocii și inferioare ale Someșului, Someșului Mic, Crișului Negru, Crișului Alb, Arieșului, Mureșului, Timișului, Bistriței și cursul mijlociu al Jiului, unde vor fi în creștere prin propagare și relativ staționare pe celelalte râuri.

Creșteri mai însemnate de niveluri și debite ca urmare a propagării se vor înregistra pe cursurile inferioare ale râurilor din Maramureș.

Se menține în vigoare **ATENȚIONAREA HIDROLOGICĂ** nr. 118 din data de 26.10.2023 până la ora 9:00.

**DUNĂRE**

Debitul la intrarea în țară (secțiunea Baziaș) în intervalul 27 – 28.10.2023 a fost în creștere având valoarea de 2400 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în creștere pe sectorul Gruia – Călărași și relativ staționare pe sectorul Cernavodă – Tulcea.

Debitul la intrarea în țară (secțiunea Baziaș) va fi în creștere (2500 m3/s).

În aval de Porțile de Fier debitele vor fi în creştere pe sectorul Gruia – Vadu Oii și relativ staționare pe sectorul Brăila – Tulcea.

**2.** **Situația meteorologică în intervalul 27.10.2023, ora 09.00 – 28.10.2023, ora 06.00**

**ÎN ŢARĂ**

Valorile termice au fost peste mediile multianuale specifice perioadei, chiar cu mult în sud și est, unde abaterile au fost de 8...13 grade. A fost nebulozitate persistentă și a plouat pe parcursul zilei în regiunile intracarpatice și la munte, apoi s-a degajat treptat. Ploile au avut și caracter de aversă, s-au semnalat descărcări electrice, iar cantitățile de apă au depășit pe arii restrânse 15 l/mp și izolat 25...30 l/mp în nordul Carpaților Orientali, în Carpații Occidentali și în vestul Carpaților Meridionali. În același timp și vântul a prezentat intensificări, cu rafale de peste 90...100 km/h pe creste, iar în zonele mai joase de relief cu viteze de până la 60...70 km/h. În restul teritoriului înnorările au fost temporare, iar ploile și vântul pe arii mai restrânse și cu intensități mai mici. Temperaturile maxime s-au încadrat între 14 grade la Târgu Lăpuș și 28 de grade la Bechet, Turnu Măgurele și Zimnicea, iar la ora 06 se înregistrau 6 grade la Câmpeni, Țebea, Petroșani și Bozovici și 19 grade la Adamclisi. La începutul zilei, izolat în depresiuni a fost ceață.

***OBSERVAȚII*** *- de ieri dimineață de la ora 6 au fost în vigoare 17 alerte pentru fenomene meteorologice periculoase imediate,*

*- 1 avertizare cod portocaliu emisă de către SRPV Cluj*

*- 16 atenționări cod galben, 6 emise de către SRPV Sibiu, 4 de către SRPV Craiova, 3 de către SRPV Bacău, 2 de către CNPM pentru Muntenia și 1 emisă de către SRPV Timișoara*.

**LA BUCUREŞTI**

Vremea a fost în continuare deosebit de caldă, cu abateri ale valorilor termice diurne față de medii de până la 7...9 grade. Cerul a fost temporar noros și trecător la începutul nopții a plouat slab în unele cartiere. Vântul a suflat slab până la moderat, cu ușoare intensificări în a doua parte a intervalului. Temperatura maximă a fost de 23 de grade la Afumați și Băneasa și de 25 de grade la Filaret, iar la ora 06 se înregistrau 16 grade la toate stațiile meteorologice.

**3. Prognoza meteorologică în intervalul 28.10.2023, ora 09.00 – 29.10.2023, ora 09.00**

**ÎN ŢARĂ**

Vremea se va menține mult mai caldă decât în mod obișnuit la această dată. Cerul va avea înnorări trecătoare și pe arii restrânse vor fi ploi slabe cu o probabilitate mai mare în vest și nord-vest, iar noaptea, izolat posibil și în sud. Vântul va sufla slab și moderat, cu intensificări ziua la munte, în special pe crestele Carpaților Orientali - unde vor fi rafale de peste 70...80 km/h, dar temporar și pe alocuri la viteze mai mici și în regiunile centrale, estice și sudice.

Temperaturile maxime se vor încadra în general între 16 și 26 de grade, iar cele minime vor fi cuprinse între 0...2 grade în depresiuni și 14...15 grade pe litoral. Dimineața și noaptea, izolat, va fi ceață.

**LA BUCUREŞTI**

Valorile termice se vor menține cu mult peste cele specifice perioadei. Temperatura maximă va fi de 25...26 de grade, iar cea minimă de 8...11 grade. Cerul va fi variabil, cu unele înnorări în a doua parte a intervalului, când trecător va putea ploua slab. Vântul va sufla slab și moderat, cu ușoare intensificări ziua, când se vor atinge viteze de 35...40 km/h.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Câmpu lui Neag (Buta), pentru efectuarea lucrarilor de inlocuire a conductei Buta-Baraj.***Administratia Bazinala de Apă Buzău-Ialomiţa***Pentru sectoarele fluviului Dunărea aferente ABA Buzău-Ialomița:urmare a scăderii debitului fluviului Dunărea din ultima perioada, precum si a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Începând cu data de 25.09.2023 s-a trecut la aplicarea fazei de atenționare/avertizare si pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii si 5.2 Braț Macin – PH Smârdan.***Administratia Bazinala de Apă Dobrogea-Litoral***Ca urmare a scăderii debitului fluviului Dunărea din ultima perioada, începând cu data de 21.09.2023 s-a trecut la aplicarea fazei de atentionare/avertizare pe sectoarele Chiciu(km 375) - Izvoarele (km 345) - Cernavoda (km 298) - Harsova (km 238), Dăeni - Măcin - Smârdan - Grindu - Isaccea - brat Chilia - brat Tulcea - brat Sulina, conform prevederilor Planului de restrictii si folosire a apelor in perioadele deficitare, pentru BH Dunare 2021-2025. Incepand cu data de 17.10.2023 a fost instituita faza de atentionare/avertizare-perioada de iarna, pentru SNN CNE Cernavoda, iar pe **sectorul Chiciu – Cernavoda – Harsova (sector 6.2.),** nivelul Dunarii a atins valoarea corespunzatoare treptei 1 de restrictii conform prevederilorPlanului de restrictii si folosire a apelor in perioadele deficitare, pentru BH Dunare 2021-2025. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Garda Forestiera Ploiești*** informează despre producerea, in data de 26.10.2023, ora 18.00, unui incendiu care a afectat 1 ha litieră intr-un fond forestier privat situat pe raza OS Topoloveni, UP Râncăciov, localitatea Călinești, județul Argeș. Incendiul a fost stins in aceeași zi, la ora 20.00, prin intervenția a 5 silvicultori, 5 pompieri, 2 polițiști si a 5 cetățeni. Cauzele producerii: incendierea pășunii limitrofe. Nu s-au înregistrat victime.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**